अगर अब बात करें कमज़ोरियों की तो हैदराबाद के कप्तान केन विलियमसन पर अब तक सारा दारोमदार रहा है. टॉप 10 बल्लेबाज़ों में वह एकमात्र बल्लेबाज़ है जो 661 रन के साथ दूसरे नंबर पर हैं. ओपनर शिखर धवन शुरु में तो चले लेकिन जैसे जैसे प्रतियोगिता आग बढ़ती गई, उनका बल्ला ठंडा पड़ता गया. हैदराबाद के लिए ये चिंता की बात हो सकती है. इसके अलावा हैदराबाद पर चेन्नई के ख़िलाफ़ मनोवैज्ञानिक दबाव भी होगा क्योंकि लीग स्टोज में वह उससे दोनों मैच हारी है. सबसे दिलचस्प बात ये है कि बॉलिंग जहां उसकी सबसे बड़ी ताक़त है वही पिछले कुछ मैचों में उसकी सबसे बड़ी कमज़ोरी बनी है. राशिद ख़ान और संदीप शर्मा की अच्छी ख़ासी पिटाई हुई थी.